navinnseab/khmer-wikipedia-article huggingface dataset:
ក្រុមបាល់ទាត់ជម្រើសជាតិកម្ពុជា: កីឡដ្ឋានក្នុងផ្ទះ

កីឡដ្ឋានក្នុងផ្ទះ 
Home stadium
thumb|Phnom Penh Olympic Stadium 2008

ក្នុងអំឡុងឆ្នាំដំបូងរបស់ប្រទេសកម្ពុជា កីឡដ្ឋានក្នុងផ្ទះរបស់ក្រុមជម្រើសជាតិកម្ពុជា គឺមានឈ្មោះថា "ពហុកីឡដ្ឋានជាតិអូឡាំពិក" (Olympic National Stadium) ដែលបានដាក់ឱ្យប្រើប្រាសជាផ្លូវការណ៍ក្នុងឆ្នាំ 1964 ដែលមានសមត្ថភាពអាចផ្ទុកអ្នកទស្សនាសរុបប្រមាណជា 60,000 (6មុឺននាក់) ។ ប្រទេសកម្ពុជាក៏បានធ្វើជាម្ចាស់ផ្ទះនៃការប្រកួត 2nd Asian GANEFO ដែលមានន័យពេញថា Games of the New Emerging Forces ហៅកាត់ថា (GANEFO) ដែលធ្វើឡើងនៅថ្ងៃទី 25 ខែវិច្ឆិកា ដល់ថ្ងៃទី 6 ខែធ្នូ ឆ្នាំ 1966 ដែលជាព្រឹត្តិការណ៍កីឡាថ្មីក្នុងតំបន់អាសុី ដែលបង្កើតឡើងដោយប្រទេសឥណ្ឌូណេសុី ។ Xin hua tong xun she (1966) News from Hsinhua News Agency: daily bulletin, Issues 2941-2955, Publisher: Original from the University of Michigan   United States. Consulate General (Hong Kong, China) (1966) Survey of China Mainland Press, Issues 3689-3708, Publisher: American Consulate General, Original from the University of Virginia  ពហុកីឡដ្ឋានជាតិអូឡាំពិក មិនត្រឹមជាទីកន្លែងសម្រាប់ប្រកួតកីឡាជាច្រើនប្រភេទនោះទេ កីឡាដ្ឋាននេះត្រូវបានតំណាងឱ្យ កីឡដ្ឋានក្នុងផ្ទះរបស់ក្រុមជម្រើសជាតិកម្ពុជា សម្រាប់ការប្រកួតជាអចិន្ត្រៃយ៍ ផងដែរ ។ មកដល់ទស្សវតន៍ទី៧០ កម្ពុជាបានមកដល់របត់ នយោបាយ នៃសង្គ្រាមសុីវិល (Cvil War) ផ្ទះកីឡាដ្ឋានដ៏កម្សត់របស់ក្រុមជម្រើសជាតិកម្ពុជា មិនមានព្រឹត្តិការណ៍នៃការប្រកួតបន្តទៀតនោះទេ ព្រោះកីឡាដ្ឋានទាំងមូល ត្រូវបានរដ្ឋាភិបាលដែលដឹកនាំដោយលោក សេនាប្រមុខលន់នល់ បានយកទីតាំងនេះដាក់ជាលានដ្ឋានកងទ័ព និង ផ្ទុកទៅដោយសម្ភារវុធជាច្រើន ដូចនេះហើយស្តាតអូឡាំពិក ត្រូវបានផ្អាកគ្រប់ការប្រកួត ចាប់ពីពេលនោះមក រហូតដល់កម្ពុជាបញ្ចប់វិបិត្តសង្គ្រាមផងដែរ ។ Malcolm Caldwell, Lek Tan (1973) Cambodia in the Southeast Asian War, Publisher: Monthly Review Press, Original from the University of Michigan p.446 ISBN: 0853451710, 9780853451716
ក្រុមបាល់ទាត់ជម្រើសជាតិកម្ពុជា អាយុក្រោម២៣ឆ្នាំ: កីឡាករ

កីឡាករ 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"
ក្រុមប្រទេសទាំងប្រាំបី

ស្តាំ|រូបភាពតូច| ផែនទីនៃប្រទេសសមាជិកក្រុមប្រទេសទាំងប្រាំបី និងសហភាពអឺរ៉ុប។
ក្រុមប្រទេសប្រាំបី ( ជី៨ ) គឺជាវេទិកានយោបាយអន្តររដ្ឋាភិបាល ពីឆ្នាំ១៩៩៧ ដល់ឆ្នាំ ២០១៤។  វាបានបង្កើតឡើងពីការបញ្ចូល រុស្ស៊ី ទៅក្នុងក្រុមប្រទេសទាំងប្រាំពីរ ឬ ជី៧ ហើយបានត្រលប់ទៅឈ្មោះពីមុនវិញ បន្ទាប់ពីរុស្ស៊ីបានចាកចេញនៅឆ្នាំំំំ២០១៤។ 

វេទិកានេះមានដើមកំណើតដោយកិច្ចប្រជុំកំពូលឆ្នាំ១៩៧៥ ដែលរៀបចំដោយ ប្រទេសបារាំង ដែលបានប្រមូលផ្តុំតំណាងនៃរដ្ឋាភិបាលចំនួនប្រាំមួយគឺ បារាំង អាឡឺម៉ង់ អ៊ីតាលី ជប៉ុន ចក្រភពអង់គ្លេស និង សហរដ្ឋអាមេរិក ដូច្នេះវានាំឱ្យឈ្មោះថាក្រុមប្រទេសទាំំំំំំំំំងប្រាំមួយ ឬ ជី៦ ។ កិច្ចប្រជុំកំពូលនេះត្រូវបានគេស្គាល់ថាជា ក្រុមប្រទេសទាំងប្រាំពីរ ក្នុងឆ្នាំ១៩៧៦ ជាមួយនឹងការបន្ថែមនៃ ប្រទេសកាណាដា ។ ប្រទេសរុស្ស៊ី ត្រូវបានបញ្ចូលទៅក្នុងវេទិកានយោបាយពីឆ្នាំ១៩៩៧ ដែលឆ្នាំបន្ទាប់ត្រូវបានគេស្គាល់ថាជាជី៨។ នៅខែមីនា ឆ្នាំ២០១៤ ប្រទេសរុស្ស៊ីត្រូវបានផ្អាកដោយគ្មានកំណត់បន្ទាប់ពីការ បញ្ចូលឧបទ្វីបគ្រីមៀ ដែលពេលនោះឈ្មោះវេទិកានយោបាយបានត្រលប់ទៅជី៧ ។    នៅខែមករា ឆ្នាំ២០១៧ រុស្ស៊ីបានប្រកាសដកខ្លួនជាអចិន្ត្រៃយ៍ពីជី៨ ។  ទោះបីជាយ៉ាងណាក៏ដោយ តំណាងប្រទេសជី៧ មួយចំនួនបាននិយាយថា ពួកគេនឹងចាប់អារម្មណ៍ចំពោះការវិលត្រឡប់របស់រុស្ស៊ីទៅកាន់ក្រុមនេះ។    សហភាពអឺរ៉ុប (ឬស្ថាប័នមុន) ត្រូវបានតំណាងនៅជី៨ ចាប់តាំងពីទសវត្សរ៍ឆ្នាំ១៩៨០ ក្នុងនាមជាអ្នកចូលរួម "មិនរាប់បញ្ចូល" ប៉ុន្តែដើមឡើយ មិនអាចធ្វើជាម្ចាស់ផ្ទះ ឬធ្វើជាប្រធានកិច្ចប្រជុំកំពូលបានទេ។ Until recently, the EU had the privileges and obligations of a membership that did not host or chair summits. It was represented by the Commission and Council presidents.  កិច្ចប្រជុំកំពូលលើកទី៤០ គឺជាលើកទីមួយដែលសហភាពអឺរ៉ុបអាចធ្វើជាម្ចាស់ផ្ទះ និងធ្វើជាប្រធានកិច្ចប្រជុំកំពូលមួយ។ ជារួមក្នុងឆ្នាំ២០១២ ប្រទេសជី៨ មាន ៥០.១ ភាគរយនៃ GDP សកលបន្ទាប់បន្សំឆ្នាំ២០១២ និង ៤០.៩ ភាគរយនៃ GDP សកល (PPP) ។ ប្រទេសជី៨ មិនតឹងរ៉ឹងជាប្រទេសធំជាងគេក្នុងពិភពលោក ឬជាប្រទេសដែលមានប្រាក់ចំណូលខ្ពស់បំផុតក្នុងមនុស្សម្នាក់នោះទេ ប៉ុន្តែពួកគេតំណាងឱ្យប្រទេសដែលមានប្រាក់ចំណូលខ្ពស់ធំបំផុត។

"ជី៧" អាច​សំដៅ​ទៅ​លើ​រដ្ឋ​ជា​សមាជិក​ជា​រួម ឬ​ទៅ​លើ ​កិច្ច​ប្រជុំ​កំពូល ​ប្រចាំ​ឆ្នាំ​របស់ប្រមុខរដ្ឋាភិបាលជី៧។ រដ្ឋមន្ត្រីជី៧ ក៏ជួបពេញមួយឆ្នាំផងដែរ ដូចជា រដ្ឋមន្ត្រីហិរញ្ញវត្ថុជី៧ (ដែលជួបបួនដងក្នុងមួយឆ្នាំ) រដ្ឋមន្ត្រីការបរទេសជី៧ ឬរដ្ឋមន្ត្រីបរិស្ថានជី៧ ។

រាល់ឆ្នាំប្រតិទិន ទំនួលខុសត្រូវក្នុងការធ្វើជាម្ចាស់ផ្ទះ ជី៨ ត្រូវបានបង្វិលតាមរយៈរដ្ឋសមាជិកតាមលំដាប់ដូចខាងក្រោម៖ បារាំង សហរដ្ឋអាមេរិក ចក្រភពអង់គ្លេស រុស្ស៊ី (ផ្អាក) អាល្លឺម៉ង់ ជប៉ុន អ៊ីតាលី និងកាណាដា។ អ្នកកាន់តំណែងជា ប្រធាន កំណត់របៀបវារៈ ធ្វើជាម្ចាស់ផ្ទះនៃកិច្ចប្រជុំកំពូលសម្រាប់ឆ្នាំនោះ និងកំណត់ថាតើកិច្ចប្រជុំថ្នាក់រដ្ឋមន្ត្រីណាមួយនឹងប្រព្រឹត្តទៅ។

ក្នុងឆ្នាំ២០០៥ រដ្ឋាភិបាលចក្រភពអង់គ្លេសបានផ្តួចផ្តើមការអនុវត្តនៃការអញ្ជើញទីផ្សារដែលកំពុងរីកចម្រើនឈានមុខគេចំនួនប្រាំគឺ ប្រេស៊ីល ចិន ឥណ្ឌា ម៉ិកស៊ិក និង អាហ្វ្រិកខាងត្បូង - ដើម្បីចូលរួមក្នុងកិច្ចប្រជុំជី៨ ដែលត្រូវបានគេស្គាល់ថាជា ជី៨+៥ ។ ជាមួយនឹង សេដ្ឋកិច្ចធំៗរបស់ជី២០ ដែលកំពុងរីកចម្រើនខ្លាំងចាប់តាំងពីកិច្ចប្រជុំកំពូលនៅទីក្រុងវ៉ាស៊ីនតោនឆ្នាំ២០០៨ មេដឹកនាំពិភពលោកមកពីក្រុមនេះបានប្រកាសនៅក្នុងកិច្ចប្រជុំកំពូលភីតស៍ប៊ឺក របស់ពួកគេក្នុងខែកញ្ញា ឆ្នាំ២០០៩ ថាក្រុមនេះនឹងជំនួស ជី៨ ជាក្រុមប្រឹក្សាសេដ្ឋកិច្ចដ៏សំខាន់របស់ប្រទេសអ្នកមាន។   យ៉ាង​ណា​ក៏​ដោយ ក្រុម ជី៧ នៅ​តែ​រក្សា​ភាព​ពាក់ព័ន្ធ​របស់​ខ្លួន​ក្នុង​នាម​ជា "ក្រុម​ដឹកនាំ​សម្រាប់​លោក​ខាងលិច ",  ដែល​មាន​សារៈសំខាន់​ពិសេស​ដែល​ត្រូវ​បាន​ចាត់តាំង​ឱ្យ​ទៅ​ប្រទេស​ជប៉ុន។
ក្រុមប្រទេសទាំងប្រាំពីរ

ក្រុមប្រទេសទាំងប្រាំពីរ ឬហៅកាត់ថា ក្រុមប្រទេស G7 (Group of Seven - G7) គឺជាវេទិកានយោបាយ អន្តររដ្ឋាភិបាលដែលមានប្រទេស កាណាដា បារាំង អាល្លឺម៉ង់ អ៊ីតាលី ជប៉ុន ចក្រភពអង់គ្លេស និង សហរដ្ឋអាមេរិក។ 

បន្ថែមពីនេះទៀត សហភាពអឺរ៉ុប គឺជា 'សមាជិកដែលមិនរាប់បញ្ចូល'។ 

សមាជិករបស់ខ្លួនគឺជាប្រទេសដែលមានសេដ្ឋកិច្ចជឿនលឿនរបស់ អិលអឹមអេះ(LMF) ដ៏ធំបំផុតរបស់ពិភពលោក និងប្រទេសប្រជាធិបតេយ្យសេរីដែលមានទ្រព្យសម្បត្តិច្រើនបំផុត ក្រុមនេះត្រូវបានរៀបចំជាផ្លូវការជុំវិញតម្លៃរួមនៃ ពហុនិយម និង រដ្ឋាភិបាលតំណាង។

គិតត្រឹមឆ្នាំ ២០២០ ក្រុមសមូហភាពមានច្រើនជាង ៥០ ភាគរយនៃទ្រព្យសម្បត្តិសុទ្ធសកល  (ដែលមានចំនួន ៤១៨ ពាន់ពាន់លានដុល្លារ) ពី ៣២ ទៅ ៤៦ ភាគរយនៃផលិតផលក្នុងស្រុកសរុបរបស់ពិភពលោក និងប្រមាណ ៧៧០ លាននាក់ ឬ ១០ ភាគរយនៃចំនួនប្រជាជនពិភពលោក។ 

សមាជិកគឺជាមហាអំណាច នៅក្នុងកិច្ចការពិភពលោក ហើយរក្សាទំនាក់ទំនងជិតស្និទ្ធរវាងគ្នានឹងគ្នា ផ្នែកនយោបាយ សេដ្ឋកិច្ច សង្គម ច្បាប់ បរិស្ថាន យោធា សាសនា វប្បធម៌ និងការទូត។ 

ចាប់ពីឆ្នាំ ២០២២ អាល្លឺម៉ង់បានចូលកាន់តំណែងជាប្រធានប្តូរវេននៃ G7 បន្ទាប់ពីប្រធានាធិបតីរបស់ចក្រភពអង់គ្លេស។ 
រូបភាពតូច|ផែនទីបង្ហាញពីក្រុមបណ្តាលប្រទេសទាំងប្រាំពីរ ឬ ជីប្រាំពីរ
ក្រុមប្រទេសទាំងម្ភៃ

ក្រុមប្រទេសទាំងម្ភៃ ឬ ជី២០ គឺជាវេទិកាអន្តររដ្ឋាភិបាល ដែលមានប្រទេសចំនួន១៩ និងសហភាពអឺរ៉ុប (EU)។ វាធ្វើការដើម្បីដោះស្រាយបញ្ហាសំខាន់ៗទាក់ទងនឹងសេដ្ឋកិច្ចពិភពលោក ដូចជា ស្ថិរភាពហិរញ្ញវត្ថុអន្តរជាតិ ការកាត់បន្ថយការប្រែប្រួលអាកាសធាតុ និង ការអភិវឌ្ឍន៍ប្រកបដោយចីរភាព ។ 

ជី២០ មាន​សមាសភាព​នៃ​ប្រទេស​ដែលមានសេដ្ឋកិច្ចធំជាងគេរបស់ពិភពលោក រួម​ទាំង​ប្រទេស​ឧស្សាហកម្ម និង ​ប្រទេស​កំពុង​អភិវឌ្ឍន៍ ។ វាមានប្រហែល ៨០% នៃផលិតផលពិភពលោកសរុប (GWP),  ៧៥% នៃពាណិជ្ជកម្មអន្តរជាតិ,  ពីរភាគបីនៃចំនួនប្រជាជនពិភពលោក,  និង ៦០% នៃផ្ទៃដីរបស់ពិភពលោក ។

ជី២០ ត្រូវបានបង្កើតឡើងក្នុងឆ្នាំ១៩៩៩ ដើម្បីឆ្លើយតបទៅនឹងវិបត្តិសេដ្ឋកិច្ចពិភពលោកមួយចំនួន។  ចាប់តាំងពីឆ្នាំ២០០៨មក វាបានកោះប្រជុំយ៉ាងហោចណាស់ម្តងក្នុងមួយឆ្នាំ ដោយមានកិច្ចប្រជុំកំពូលដែលមានការចូលរួមពី ប្រមុខរដ្ឋាភិបាល ឬ រដ្ឋ របស់សមាជិកនីមួយៗ រដ្ឋមន្ត្រីហិរញ្ញវត្ថុ ឬ រដ្ឋមន្ត្រីការបរទេស និងមន្ត្រីជាន់ខ្ពស់ដទៃទៀត។ សហភាពអឺរ៉ុបត្រូវបានតំណាងដោយ គណៈកម្មការអឺរ៉ុប និង ធនាគារកណ្តាលអឺរ៉ុប ។  "Past Summits"  ប្រទេសផ្សេងទៀត អង្គការអន្តរជាតិ និង អង្គការមិនមែនរដ្ឋាភិបាល ត្រូវបានអញ្ជើញឱ្យចូលរួមក្នុងកិច្ចប្រជុំកំពូល ដែលខ្លះនៅលើមូលដ្ឋានអចិន្ត្រៃយ៍។

នៅក្នុងកិច្ចប្រជុំកំពូលឆ្នាំ២០០៩ របស់ខ្លួន ជី២០ បានប្រកាសខ្លួនឯងថាជាកន្លែងសំខាន់សម្រាប់កិច្ចសហប្រតិបត្តិការសេដ្ឋកិច្ច និងហិរញ្ញវត្ថុអន្តរជាតិ។  ឋានៈរបស់ក្រុមនេះបានកើនឡើងក្នុងកំឡុងទសវត្សរ៍បន្តបន្ទាប់ ហើយវាត្រូវបានទទួលស្គាល់ដោយអ្នកវិភាគថាកំពុងអនុវត្តឥទ្ធិពលសកលដ៏សន្ធឹកសន្ធាប់។  វាក៏ត្រូវបានរិះគន់ផងដែរចំពោះសមាជិកភាពមានកំណត់របស់ខ្លួន  កង្វះអំណាចអនុវត្ត  និងចំពោះការចោទប្រកាន់ថាបំផ្លាញស្ថាប័នអន្តរជាតិដែលមានស្រាប់។  កិច្ចប្រជុំ​កំពូល​ជា​ញឹកញាប់​ត្រូវ​បាន​ជួប​ជាមួយ​នឹង​ការ​តវ៉ា ជា​ពិសេស​ដោយក្រុមប្រឆាំងសកលភាវូបនីយកម្ម ។
ក្រុមប្រទេសសេដ្ឋកិច្ចធំៗ ជី20

thumb|ក្រុមប្រទេសសេដ្ឋកិច្ចធំៗ ជី ២០(ព៌ណផ្ទៃមេឃខ្ចី គឺក្រុមប្រទេសសហភាពអឺុរ៉ុប)
ក្រុមប្រទេសសេដ្ឋកិច្ចធំៗ ជី ២០ () តាំងបង្កើតឡើងលើកដំបូងក្នុងឆ្នាំ គ.ស ១៩៩៩ ជាក្រុមរដ្ឋមន្ត្រីក្រសួងឧស្សាហកម្ម រ៉ែនិងថាមពល និងទេសាភិបាល ធនាគារកណ្ដាល ពីប្រទេសដែលមានសេដ្ឋកិច្ចធំៗ ១៩ប្រទេស រួមនិងសហភាពអឺុរ៉ុប (EU) ។

ប្រទេសទាំង ១៩ ប្រទេស ប្រកបដោយក្រុមប្រទេសឧស្សាហកម្មនំាមុខ 8 ប្រទេស (ជី-៨) គឺ អង់គេ្លស កាណាដា បារាំង អីុតាលី ជប៉ុន អាល្លឺម៉ង់ រូស៊ី និងសហរដ្ឋអាមេរិក និងក្រុមប្រទេសប្រព័ន្ធសេដ្ឋកិច្ចកើតថ្មីធំៗទាំង11 រួមមានអាហ្សង់ទីន អូស្ត្រាលី ប្រេស៊ីល ចិន ឥណ្ឌា ឥណ្ឌូណេស៊ី ម៉ិកស៊ីកូ អារ៉ាប់ប៊ីសាអ៊ូឌីត អាហ្វ្រិកខាងត្បូង កូរ៉េខាងត្បូង និងតួគី ។ 

ប្រទេសក្នុងក្រុមជី ២០ មាន ទំហំសេដ្ឋកិច្ចរួមគ្នាស្មើនឹងទំហំ ៩០% នៃសេដ្ឋកិច្ចលោក ហើយមានចំនួនប្រជាជនរួមគ្នាប្រមាណ ២ភាគ៣ នៃលោក៕
ក្រុមប្រមា

សត្វ​ប្រមា និង​ប្រមោញ ស្ថិត​នៅ​ក្នុង​គ្រួសារ​ពពួក​សត្វ​កកេរ ប៉ុន្តែ​ពួក​វា​មាន​លក្ខណៈ​ពិសេស​ប្លែក​ពី​សត្វ​កកេរ​ដទៃ​ទៀត។ នៅ​ក្នុង​ប្រទេស​កម្ពុជា ពួក​វា​តែងតែ​រស់​នៅ​តាម​តំបន់​ជនបទ​ស្ងាត់ ជា​ពិសេស​នៅ​តាម​ព្រៃ​ធម្មជាតិ។ ប្រភេទ​ប្រមា និង​ប្រមោញ មាន​ភាព​ងាយ​ស្រួល​ក្នុង​ការ​សម្គាល់​ដោយ​ពិនិត្យ​មើល​កាំ (ម្ជុល​ស្រួចៗ លើ​ខ្លួន​ប្រមា) របស់​វា។

នា​ពេល​បច្ចុប្បន្ន សត្វ​កកេរ​ទាំង​ពីរ​នេះ​មាន​វត្តមាន​រស់​នៅ​ដោយ​កម្រ​បំផុត ពី​ព្រោះ​ពួក​វា​ភាគ​ច្រើន​ត្រូវ​បាន​គេ​បរបាញ់​យក​សាច់ និង​ក្រពះ សម្រាប់​ធ្វើ​ជា​អាហារ និង​ឱសថ​បុរាណ។ ពួក​វា​ក៏​ត្រូវ​រង​ការ​គំរាម​កំហែង​ដោយ​ការ​ស៊ី​ជា​ចំណី ដោយ​ពពួក​សត្វ​ព្រៃ​ស៊ី​សាច់​ជា​អាហារ​ផង​ដែរ​ដូច​ជា ជ្រូកព្រៃ ខ្លារខិន និង​ពពួក​ខ្លា​ផ្សេងៗ​ទៀត។ ពួក​វា​ចូល​ចិត្ត​ស៊ី​រុក្ខជាតិ​បន្លែ​ច្រើន​ប្រភេទ ហើយ​ជា​រឿយៗ​ពួក​វា​តែង​តែ​ជីក​គាស់​ស៊ី​ឫស និង​មើម​រុក្ខជាតិ។សៀវភៅ «មគ្គុទ្ទេសក៍​នៅ​តំបន់​វាល​ឆ្ពោះ​ទៅ​ស្គាល់ ថនិកសត្វ នៃ​ប្រទេស​កម្ពុជា», ២០០៨
ក្រុមប្រឹក្សាក្រុង-ស្រុក: ១. សិទ្ធិអំណាចក្រុមប្រឹក្សាស្រុក ក្រុង

១. សិទ្ធិអំណាចក្រុមប្រឹក្សាស្រុក ក្រុង 
ក្រុមប្រឹក្សាស្រុក ក្រុងមានសិទ្ធិអំណាចពីរ គឺ ៖

 សិទ្ធិអំណាចធ្វើសេចក្ដីសម្រេចខាងបញ្ញត្ដិ និង
 សិទ្ធិអំណាចធ្វើសេចក្ដីសម្រេចខាងប្រតិបត្ដិ

ក្រុមប្រឹក្សាស្រុក ក្រុងត្រូវប្រើប្រាស់អំណាចបញ្ញត្ដិ និងអំណាចប្រតិបត្ដិរបស់​ខ្លួន ដោយផ្អែកតាមគោលការណ៍ បែបបទ និងនីតិវិធីដែលកំណត់ក្នុងច្បាប់ និង​លិខិតបទដ្ឋានគតិយុត្ដពាក់ព័ន្ធនានា។

ប្រធានក្រុមប្រឹក្សាស្រុក ក្រុង ក្នុងនាមក្រុមប្រឹក្សាស្រុក ក្រុងរបស់ខ្លួន មានសិទ្ធិចុះ​ហត្ថលេខា និងប្រថាប់ត្រារដ្ឋបាលស្រុក ក្រុងលើ ៖

 ដីកា ឬសេចក្ដីសម្រេចដែលក្រុមប្រឹក្សាស្រុក ក្រុងបានអនុម័តរួច
 សេចក្ដីសម្រេចបង្កើតគណៈកម្មាធិការ ឬអនុគណៈកម្មាធិការ ឬ ក្រុមការងារ តាមការសម្រេចរបស់អង្គប្រជុំក្រុមប្រឹក្សាស្រុក ក្រុង
 កំណត់ហេតុប្រជុំដែលអង្គប្រជុំក្រុមប្រឹក្សាស្រុក ក្រុងបានអនុម័ត
 សំណើដកហូតអភិបាលស្រុក ក្រុង ឬអភិបាលរងស្រុក ក្រុងចេញពីមុខតំណែង តាមការសម្រេចរបស់អង្គប្រជុំក្រុមប្រឹក្សាស្រុក ក្រុង
 លិខិតអញ្ជើញប្រជុំក្រុមប្រឹក្សាស្រុក ក្រុង
 ប្រតិទិនកិច្ចប្រជុំសាមញ្ញរបស់ក្រុមប្រឹក្សាស្រុក ក្រុងសម្រាប់រយៈពេល១២ខែ
 សំណើសុំផ្លាស់ប្ដូរសមាជិកក្រុមប្រឹក្សាស្រុក ក្រុង
 កិច្ចការដទៃទៀតតម្រូវដោយច្បាប់ និងលិខិតបទដ្ឋានគតិយុត្ដនានា។

គណៈអភិបាលស្រុក ក្រុង ត្រូវជួយក្រុមប្រឹក្សាស្រុក ក្រុងរបស់ខ្លួន ក្នុងការរៀបចំ​ឯកសារខាងលើនេះ លើកលែងតែឯកសារសម្រាប់រៀបចំកិច្ចប្រជុំ ទាក់ទងនឹង​សំណើដកហូតអភិបាលស្រុក ក្រុង ឬអភិបាលរងស្រុក ក្រុងចេញពីមុខតំណែង។
ក្រុមប្រឹក្សាក្រុង-ស្រុក: ២.  របៀបរបបការងាររបស់ក្រុមប្រឹក្សាស្រុក ក្រុង

២.  របៀបរបបការងាររបស់ក្រុមប្រឹក្សាស្រុក ក្រុង 
ក្នុងការអនុវត្ដសិទ្ធិអំណាចរបស់ខ្លួន ក្រុមប្រឹក្សាស្រុក ក្រុងត្រូវពិនិត្យពិចារ​ណា​លើចំណុចសំខាន់ៗមួយចំនួន ដែលពាក់ព័ន្ធនឹងរបៀបរបប អនុវត្ដការងារ​ដូច​ខាងក្រោម ៖

 ក្រុមប្រឹក្សាស្រុក ក្រុង ត្រូវបំពេញមុខងារ និងភារកិច្ចរបស់ខ្លួន ដោយ​ធ្វើ​សេចក្ដីសម្រេចខាងបញ្ញត្ដិតាមរយៈដីកា និងសេចក្ដីសម្រេចខាង​ប្រតិ​បត្ដិ។ រាល់សេចក្ដីសម្រេចខាងបញ្ញត្ដិ និងសេចក្ដីសម្រេចខាង​ប្រតិបត្ដិ​ត្រូវធ្វើឡើង ក្នុងកិច្ចប្រជុំក្រុមប្រឹក្សាស្រុក ក្រុងរបស់ខ្លួន និងត្រូវធានា​ថា​ សេចក្ដីសម្រេចទាំងនោះ ត្រូវបានអនុវត្ដដោយមានការតាមដាន និង​វាយតម្លៃជាប្រចាំ។
 ក្រុមប្រឹក្សាស្រុក ក្រុង អាចចាត់ឱ្យគណៈកម្មាធិការណាមួយ ឬមួយចំនួន ដែលតម្រូវឱ្យបង្កើតឡើង ដោយច្បាប់ស្ដីពីការគ្រប់គ្រងរដ្ឋបាល​រាជធានី ខេត្ដ ស្រុក ក្រុង ស្រុក ខណ្ឌ ឬអាចបង្កើតគណៈកម្មាធិការ ឬអនុ​គណៈកម្មាធិការ ឬក្រុមការងារនានា ដើម្បីស្រាវជ្រាវរៀបចំសេច​ក្ដី​ព្រាងដីកា ឬសេចក្ដីព្រាងសេចក្ដីសម្រេចតាមការចាំបាច់។ គណៈ​អភិ​បាលស្រុក ក្រុងត្រូវដឹកនាំនាយករដ្ឋបាលសាលាស្រុក ក្រុង និងការិយាល័យ​ពាក់​ព័ន្ធ​នៃសាលាស្រុក ក្រុង ដើម្បីផ្ដល់ការគាំទ្រផ្នែកច្បាប់ បច្ចេកទេស និង​ការគាំទ្រដទៃទៀតដល់គណៈកម្មាធិការ ឬអនុគណៈកម្មាធិការ ឬ ក្រុមការងារខាងលើ ព្រមទាំងធ្វើការសម្របសម្រួល ណែនាំដល់​ការិ​យាល័យនានានៃសាលាស្រុក ក្រុង ក្នុងការរៀបចំសេចក្ដីព្រាងដីកា ឬ សេចក្ដីព្រាងសេចក្ដីសម្រេច ដើម្បីដាក់ជូនក្រុមប្រឹក្សាស្រុក ក្រុងពិនិត្យ ពិភាក្សា និងអនុម័ត។ លើសពីនេះទៀត អភិបាលស្រុក ក្រុងត្រូវណែនាំ នាយករដ្ឋបាលសាលាស្រុក ក្រុងឱ្យរៀបចំដីកា ឬសេចក្ដីសម្រេច ដែល​ក្រុម​ប្រឹក្សាស្រុក ក្រុងបានអនុម័តរួច ឱ្យស្របតាមទម្រង់ដែលបានកំណត់ ដើម្បីដាក់ជូនប្រធានក្រុមប្រឹក្សាស្រុក ក្រុង ចុះហត្ថលេខាក្នុងនាមក្រុម ប្រឹក្សាស្រុក ក្រុងរបស់ខ្លួន និងត្រូវប្រថាប់ត្រារដ្ឋបាលស្រុក ក្រុង
 ក្រុមប្រឹក្សាស្រុក ក្រុង ត្រូវចាត់ឱ្យអភិបាលស្រុក ក្រុងចាត់ចែងផ្សព្វផ្សាយជា​សាធារណៈជាបន្ទាន់នូវដីកា ឬសេចក្ដីសម្រេចដែលក្រុមប្រឹក្សាស្រុក ក្រុង​បានអនុម័តរួច លើកលែងតែមានការកំណត់ផ្សេងពីនេះ ព្រមទាំង​ចាត់ចែងអនុវត្ដឱ្យមានប្រសិទ្ធភាព
 ក្នុងករណីកិច្ចការណាមួយ ដែលជាតម្រូវការចាំបាច់នៃមូលដ្ឋាន​របស់​ខ្លួន ហើយដែលកិច្ចការនោះ ច្បាប់ ឬលិខិតបទដ្ឋានគតិយុត្ដ​មិនបាន​ចែងអំពីបែបបទ និងនីតិវិធីក្នុងការប្រើប្រាស់អំណាចបញ្ញត្ដិ ឬអំណាច​ប្រតិបត្ដិរបស់ខ្លួន ក្រុមប្រឹក្សាស្រុក ក្រុងត្រូវចាត់ឱ្យគណៈអភិបាលស្រុក ក្រុង​ធ្វើ​ការសិក្សាស្រាវជ្រាវរៀបចំបែបបទ និងនីតិវិធីសមស្រប ដោយ​ឈរ​លើគោលការណ៍តម្លាភាព គណនេយ្យភាព និងប្រសិទ្ធភាព ដាក់ជូន​ក្រុមប្រឹក្សាស្រុក ក្រុងពិនិត្យ និងអនុម័ត ដើម្បីដោះស្រាយកិច្ចការ​ទាំង​នោះ ឬអាចស្នើសុំយោបល់រដ្ឋមន្ដ្រីក្រសួងមហាផ្ទៃ ឬរដ្ឋមន្ដ្រី ឬ ប្រធានស្ថាប័នពាក់ព័ន្ធនានាធ្វើការបញ្ជាក់នូវបែបបទ នីតិវិធី ដើម្បី​ដោះស្រាយកិច្ចការទាំងនោះ
 ក្នុងករណីកិច្ចការណាមួយ ដែលច្បាប់និងលិខិតបទដ្ឋានគតិយុត្ដ​បាន​កំណត់អំពីបែបបទ និងនីតិវិធីដែរ ប៉ុន្ដែបែបបទ និងនីតិវិធីនោះ ចែង​មិនច្បាស់លាស់ ឬមិនស្របនឹងស្ថានភាពជាក់ស្ដែងនៃមូលដ្ឋាន​របស់​ខ្លួន ហើយដែលក្រុមប្រឹក្សាស្រុក ក្រុងមិនអាចអនុវត្ដបាន ក្រុមប្រឹក្សាស្រុក ក្រុង​ត្រូវចាត់ឱ្យគណៈអភិបាល ស្រុក ក្រុងធ្វើសំណើមករដ្ឋមន្ដ្រីក្រសួងមហា​ផ្ទៃ​ជាបន្ទាន់។ ដោយផ្អែកតាមយន្ដការ គ.ជ.អ.ប រដ្ឋមន្ដ្រីក្រសួង​មហា​ផ្ទៃ​ធ្វើការសម្របសម្រួលជាមួយរដ្ឋមន្ដ្រី ឬប្រធានស្ថាប័នពាក់ព័ន្ធ ដើម្បី ពិនិត្យ និងដោះស្រាយករណីនេះ។
ក្រុមប្រឹក្សាក្រុង-ស្រុក: ៤. ទំនាក់ទំនងរវាងក្រុមប្រឹក្សាស្រុក ក្រុង និងគណៈអភិបាលស្រុក ក្រុង

៤. ទំនាក់ទំនងរវាងក្រុមប្រឹក្សាស្រុក ក្រុង និងគណៈអភិបាលស្រុក ក្រុង 
      ទំនាក់ទំនងរវាងក្រុមប្រឹក្សាស្រុក ក្រុង និងគណៈអភិបាលស្រុក ក្រុង មានដូចខាង​ក្រោម ៖

 អំណាចបញ្ញត្ដិ និងអំណាចប្រតិបត្ដិទាំងអស់ដែលក្រុមប្រឹក្សាស្រុក ក្រុង​បានសម្រេចរួច ហើយគណៈអភិបាលស្រុក ក្រុងត្រូវទទួលខុសត្រូវចាត់​ចែង​អនុវត្ដក្នុងនាមក្រុមប្រឹក្សាស្រុក ក្រុងរបស់ខ្លួន។ ដូច្នេះ គណៈអភិបាល​ស្រុក ក្រុង គឺជាអ្នកអនុវត្ដទាំងសេចក្ដីសម្រេចខាងបញ្ញត្ដិ និងសេចក្ដី សម្រេច​ខាងប្រតិបត្ដិរបស់ក្រុមប្រឹក្សាស្រុក ក្រុង
 ក្រុមប្រឹក្សាស្រុក ក្រុងត្រូវតាមដាន ត្រួតពិនិត្យ និងវាយតម្លៃលើកិច្ចការ ដែលអនុវត្ដដោយគណៈអភិបាលស្រុក ក្រុង ដើម្បីធានាថា គណៈអភិ​បាល​ស្រុក ក្រុង​អនុវត្ដកិច្ចការទាំងនោះបានត្រឹមត្រូវ តាមច្បាប់ លិខិត​បទដ្ឋាន​គតិយុត្ដនានា និងការសម្រេចរបស់ក្រុមប្រឹក្សាស្រុក ក្រុង
 គណៈអភិបាលស្រុក ក្រុង ត្រូវធ្វើសេចក្ដីរាយការណ៍ជូនក្រុមប្រឹក្សាស្រុក ក្រុង​របស់ខ្លួនរៀងរាល់កិច្ចប្រជុំសាមញ្ញ ឬវិសាមញ្ញរបស់ក្រុមប្រឹក្សា​ស្រុក ក្រុង
 គណៈអភិបាលស្រុក ក្រុង ត្រូវមានគណនេយ្យភាពចំពោះក្រុមប្រឹក្សាស្រុក ក្រុង​របស់ខ្លួនអំពីការអនុវត្ដសេចក្ដីសម្រេចនានារបស់ក្រុមប្រឹក្សាស្រុក ក្រុង និង​ មានគណនេយ្យភាពចំពោះរាជរដ្ឋាភិបាល អំពីការអនុវត្ដតាម​រដ្ឋ​ធម្ម​នុញ្ញ ច្បាប់ ព្រះរាជក្រឹត្យ អនុក្រឹត្យ និងលិខិតបទដ្ឋាន​គតិ​យុត្ដនានា
 អភិបាលស្រុក ក្រុងដោយមាននាយករដ្ឋបាលសាលាស្រុក ក្រុងជាជំនួយការ​ ត្រូវ​រៀបចំសេចក្ដីរាយការណ៍អំពីសកម្មភាព និងលទ្ធផលនៃការ អនុវត្ដ​តួនាទីជាតំណាងរាជរដ្ឋាភិបាល និងតំណាងក្រសួង ស្ថាប័ន នានា ព្រម​ទាំងស្ថានភាពនៃការងារទាំងនោះ ក្នុងរបាយការណ៍ ប្រចាំខែ ត្រីមា​ស ប្រចាំឆមាស និងប្រចាំឆ្នាំ ដើម្បីរាយការណ៍ជូន ក្រុមប្រឹក្សា​ស្រុក ក្រុង​របស់​ខ្លួន
 ក្នុងករណីមានបញ្ហាណាមួយ ដែលពាក់ព័ន្ធដល់ការអនុវត្ដតួនាទីរបស់​អភិបាលស្រុក ក្រុង ក្នុងនាមជាតំណាងរាជរដ្ឋាភិបាល និងតំណាងក្រសួង ស្ថាប័នរបស់រាជរដ្ឋាភិបាល ហើយដែលមានការប៉ះពាល់ដល់ផល​ប្រ​យោជន៍ស្របច្បាប់របស់ប្រជាពលរដ្ឋ ឬមានការទាមទារតវ៉ា​ពីប្រជា​ពលរដ្ឋ ក្រុមប្រឹក្សាស្រុក ក្រុងអាចតម្រូវឱ្យអភិបាលស្រុក ក្រុងធ្វើ​សេចក្ដីរាយ​ការណ៍ជាពិសេសជូនកិច្ចប្រជុំក្រុមប្រឹក្សាស្រុក ក្រុង
 ក្រុមប្រឹក្សាស្រុក ក្រុងអាចផ្ដល់អនុសាសន៍ និងការណែនាំដល់អភិបាល​ស្រុក ក្រុង​អំពីការអនុវត្ដតួនាទីខាងលើនេះ ដើម្បីឆ្លើយតបតម្រូវការជា​អាទិ​ភាព និងបញ្ហាប្រឈមនានារបស់មូលដ្ឋាន។ អភិបាលស្រុក ក្រុងត្រូវ ទទួល​យក​អនុសាសន៍ និងការណែនាំនានាពីក្រុមប្រឹក្សាស្រុក ក្រុងរបស់ ខ្លួន ដើម្បី​ធ្វើ​ការណែនាំ សម្របសម្រួល និងតម្រង់ទិសដល់ការិយា ល័យ អង្គភាព និងទីភ្នាក់ងារនានារបស់ក្រសួង ស្ថាប័នដែលប្រចាំ នៅស្រុក ក្រុង ក្នុងការ​ឆ្លើយតបតម្រូវការទាំងនោះ ហើយត្រូវរាយការណ៍ ជូនក្រុមប្រឹក្សា​ស្រុក ក្រុងរបស់ខ្លួនវិញ។

ក្រៅពីទំនាក់ទំនងនានាដូចបានរៀបរាប់ខាងលើ ទំនាក់ទំនងរវាង​ក្រុម​ប្រឹក្សាស្រុក ក្រុង និងគណៈអភិបាលស្រុក ក្រុង ក៏បានកំណត់ក្នុងតួនាទី ភារកិច្ច និងរបៀប​របបការងាររបស់ក្រុមប្រឹក្សាស្រុក ក្រុង គណៈអភិបាលស្រុក ក្រុងផងដែរ។
ក្រុមប្រឹក្សាខេត្ត: '''៣.១ សមាសភាពក្រុមប្រឹក្សាខេត្ត'''

៣.១ សមាសភាពក្រុមប្រឹក្សាខេត្ត 
ក្រុមប្រឹក្សាខេត្តមានសិទ្ធិអំណាចពីរ គឺ ៖
 សិទ្ធិអំណាចធ្វើសេចក្ដីសម្រេចខាងបញ្ញត្ដិ និង
 សិទ្ធិអំណាចធ្វើសេចក្ដីសម្រេចខាងប្រតិបត្ដិ
ក្រុមប្រឹក្សាខេត្តត្រូវប្រើប្រាស់អំណាចបញ្ញត្ដិ និងអំណាចប្រតិបត្ដិរបស់​ខ្លួន ដោយផ្អែកតាមគោលការណ៍ បែបបទ និងនីតិវិធី ដែលកំណត់ក្នុងច្បាប់ និង​លិខិតបទដ្ឋានគតិយុត្ដពាក់ព័ន្ធនានា។

ប្រធានក្រុមប្រឹក្សាខេត្ត ក្នុងនាមក្រុមប្រឹក្សាខេត្តរបស់ខ្លួន មានសិទ្ធិ​ចុះ​ហត្ថលេខា និងប្រថាប់ត្រារដ្ឋបាលខេត្តលើ ៖
 ដីកា ឬសេចក្ដីសម្រេចដែលក្រុមប្រឹក្សាខេត្តបានអនុម័តរួច
 សេចក្ដីសម្រេចបង្កើតគណៈកម្មាធិការ ឬអនុគណៈកម្មាធិការ ឬ ក្រុមការងារតាមការសម្រេចរបស់អង្គប្រជុំក្រុមប្រឹក្សាខេត្ត
 កំណត់ហេតុប្រជុំដែលអង្គប្រជុំក្រុមប្រឹក្សាខេត្ត បានអនុម័តរួច
 សំណើដកហូតអភិបាល ឬអភិបាលរងខេត្តចេញពីមុខតំណែង តាម​ការសម្រេចរបស់អង្គប្រជុំក្រុមប្រឹក្សាខេត្ត
 លិខិតអញ្ជើញប្រជុំក្រុមប្រឹក្សាខេត្ត
 ប្រតិទិនប្រជុំសាមញ្ញរបស់ក្រុមប្រឹក្សាខេត្តសម្រាប់រយៈពេល១២ខែ
 សំណើសុំផ្លាស់ប្ដូរសមាជិកក្រុមប្រឹក្សាខេត្ត
 កិច្ចការដទៃទៀតដែលតម្រូវដោយច្បាប់ និងលិខិតបទដ្ឋានគតិយុត្ដ​នានា។
គណៈអភិបាលខេត្ត ត្រូវជួយក្រុមប្រឹក្សាខេត្តរបស់ខ្លួន ក្នុងការរៀបចំ​ឯកសារខាងលើនេះ លើកលែងតែឯកសារសម្រាប់រៀបចំកិច្ចប្រជុំ ទាក់ទង​នឹង​សំណើដកហូតអភិបាល ឬអភិបាលរងខេត្តចេញពីមុខតំណែង។
ក្រុមប្រឹក្សាខេត្ត: '''របៀបរបបការងាររបស់ក្រុមប្រឹក្សាខេត្ត'''

របៀបរបបការងាររបស់ក្រុមប្រឹក្សាខេត្ត 
ក្នុងការអនុវត្ដសិទ្ធិអំណាចរបស់ខ្លួន ក្រុមប្រឹក្សាខេត្តត្រូវពិនិត្យ ពិចារណា​លើចំណុចសំខាន់ៗមួយចំនួន ដែលពាក់ព័ន្ធនឹងរបៀបរបបអនុវត្ដការងារ ដូច​ខាងក្រោម ៖
 ក្រុមប្រឹក្សាខេត្តត្រូវបំពេញមុខងារ និងភារកិច្ចរបស់ខ្លួន ដោយធ្វើ​សេចក្ដីសម្រេចខាងបញ្ញត្ដិតាមរយៈដីកា និងសេចក្ដីសម្រេចខាង​ប្រតិ​បត្ដិ។ រាល់សេចក្ដីសម្រេចខាងបញ្ញត្ដិ និងសេចក្ដីសម្រេចខាងប្រតិបត្ដិ ត្រូវធ្វើឡើងក្នុងអង្គប្រជុំក្រុមប្រឹក្សាខេត្តរបស់ខ្លួន ហើយត្រូវធានា​ថា ​សេចក្ដីសម្រេចទាំងនោះ ត្រូវបានអនុវត្ដដោយមានការតាមដាន និង​វាយតម្លៃជាប្រចាំ
 ក្រុមប្រឹក្សាខេត្តអាចចាត់ឱ្យគណៈកម្មាធិការណាមួយ ឬមួយចំនួន ដែល​តម្រូវឱ្យបង្កើតឡើង ដោយច្បាប់ស្ដីពីការគ្រប់គ្រងរដ្ឋបាល​រាជធានី ខេត្ដ ក្រុង ស្រុក ខណ្ឌ ឬអាចបង្កើតគណៈកម្មាធិការ ឬអនុ​គណៈកម្មាធិការ ឬក្រុមការងារនានា ដើម្បីស្រាវជ្រាវរៀបចំ​សេចក្ដី​ព្រាងដីកា ឬសេចក្ដីព្រាងសេចក្ដីសម្រេចតាមការចាំបាច់។ គណៈ​អភិបាលខេត្ត ត្រូវដឹកនាំនាយករដ្ឋបាលសាលាខេត្ត និងទីចាត់ការ​ពាក់ព័ន្ធនៃសាលាខេត្ត ដើម្បីផ្ដល់ការគាំទ្រផ្នែកច្បាប់បច្ចេកទេស និង​ការគាំទ្រដទៃទៀតដល់គណៈកម្មាធិការ ឬអនុគណៈកម្មាធិការ ឬ ក្រុមការងារខាងលើ ព្រមទាំងធ្វើការសម្របសម្រួល ណែនាំដល់ ទីចាត់ការនានានៃសាលាខេត្ត ក្នុងការរៀបចំសេចក្ដីព្រាងដីកា ឬ សេចក្ដីព្រាងសេចក្ដីសម្រេច ដើម្បីដាក់ជូនក្រុមប្រឹក្សាខេត្ត ពិនិត្យ ពិភាក្សា និងអនុម័ត។ លើសពីនេះទៀត អភិបាលខេត្តត្រូវណែនាំ​នាយករដ្ឋបាលសាលាខេត្តឱ្យរៀបចំដីកា ឬសេចក្ដីសម្រេចដែល​ក្រុម​​ប្រឹក្សាខេត្តបានអនុម័តរួច ឱ្យស្របតាមទម្រង់ ដែលបានកំណត់ ដើម្បីដាក់ជូនប្រធានក្រុមប្រឹក្សាខេត្តចុះហត្ថលេខា ក្នុងនាម​ក្រុម​ប្រឹក្សាខេត្តរបស់ខ្លួន និងត្រូវប្រថាប់ត្រារដ្ឋបាលខេត្ត
 ក្រុមប្រឹក្សាខេត្ត ត្រូវចាត់ឱ្យអភិបាលខេត្តចាត់ចែងផ្សព្វផ្សាយជា​សាធារណៈជាបន្ទាន់នូវដីកា ឬសេចក្ដីសម្រេចដែលក្រុមប្រឹក្សាខេត្ត​បានអនុម័តរួច លើកលែងតែមានការកំណត់ផ្សេងពីនេះ ព្រមទាំង​ចាត់ចែងអនុវត្ដឱ្យមានប្រសិទ្ធភាព
 ក្នុងករណីកិច្ចការណាមួយដែលជាតម្រូវការចាំបាច់នៃមូលដ្ឋាន ហើយ​ដែលកិច្ចការនោះ ច្បាប់ ឬលិខិតបទដ្ឋានគតិយុត្ដ មិនបានចែងអំពី​បែបបទ និងនីតិវិធីក្នុងការប្រើប្រាស់អំណាចបញ្ញត្ដិ ឬអំណាច​ប្រតិ​បត្ដិរបស់ខ្លួន ក្រុមប្រឹក្សាខេត្តត្រូវចាត់ឱ្យអភិបាលខេត្ត ធ្វើការ​សិក្សា​ស្រាវជ្រាវ រៀបចំបែបបទ និងនីតិវិធីសមស្រប ដោយឈរលើ​គោល​ការណ៍តម្លាភាព គណនេយ្យភាព និងប្រសិទ្ធភាពដាក់ជូនក្រុម​ប្រឹក្សា​ខេត្តពិនិត្យ និងអនុម័ត ឬអាចស្នើសុំយោបល់រដ្ឋមន្ដ្រីក្រសួងមហាផ្ទៃ ឬរដ្ឋមន្ដ្រី ឬប្រធានស្ថាប័នពាក់ព័ន្ធនានា ធ្វើការបញ្ជាក់នូវបែបបទ នីតិវិធីដើម្បីដោះស្រាយកិច្ចការទាំងនោះ
 ក្នុងករណីកិច្ចការណាមួយដែលច្បាប់ និងលិខិតបទដ្ឋានគតិយុត្ដបាន​កំណត់អំពីបែបបទ និងនីតិវិធីដែរ ប៉ុន្ដែបែបបទ និងនីតិវិធីនោះ ចែង​មិនច្បាស់លាស់ ឬមិនស្របនឹងស្ថានភាពជាក់ស្ដែងនៃមូលដ្ឋាន​របស់​ខ្លួន ហើយដែលក្រុមប្រឹក្សាខេត្តមិនអាចអនុវត្ដបាន ក្រុមប្រឹក្សាខេត្ត ត្រូវចាត់ឱ្យគណៈអភិបាលខេត្ត ធ្វើសំណើមករដ្ឋមន្ដ្រីក្រសួង​មហាផ្ទៃ​ជាបន្ទាន់។ ផ្អែកតាមយន្ដការ គ.ជ.អ.ប រដ្ឋមន្ដ្រីក្រសួងមហាផ្ទៃ​ធ្វើ​ការសម្របសម្រួលជាមួយរដ្ឋមន្ដ្រី ឬប្រធានស្ថាប័នពាក់ព័ន្ធ ដើម្បី​ពិនិត្យ និងដោះស្រាយករណីនេះ។
ក្រុមប្រឹក្សាខេត្ត: '''<small>ទំនាក់ទំនងរវាងក្រុមប្រឹក្សាខេត្ត និងគណៈអភិបាលខេត្ត</small>'''

ទំនាក់ទំនងរវាងក្រុមប្រឹក្សាខេត្ត និងគណៈអភិបាលខេត្ត 
ទំនាក់ទំនងរវាងក្រុមប្រឹក្សាខេត្ត និងគណៈអភិបាលខេត្ត មានដូចខាង​ក្រោម ៖
 អំណាចបញ្ញត្ដិ និងអំណាចប្រតិបត្ដិទាំងអស់ ដែលក្រុមប្រឹក្សាខេត្ត​បានសម្រេចរួចហើយ គណៈអភិបាលខេត្តត្រូវទទួលខុសត្រូវក្នុងការ​ចាត់ចែងអនុវត្ដក្នុងនាមក្រុមប្រឹក្សាខេត្តរបស់ខ្លួន។ ដូច្នេះ គណៈ​អភិ​បាលខេត្ត គឺជាអ្នកអនុវត្ដទាំងសេចក្ដីសម្រេចខាងបញ្ញត្ដិ និងសេចក្ដី​សម្រេចខាងប្រតិបត្ដិរបស់ក្រុមប្រឹក្សាខេត្ត
 ក្រុមប្រឹក្សាខេត្តត្រូវតាមដាន ត្រួតពិនិត្យ និងវាយតម្លៃលើកិច្ចការ​ដែលអនុវត្ដដោយគណៈអភិបាលខេត្ត ដើម្បីធានាថា គណៈអភិបាល​ខេត្ត​អនុវត្ដកិច្ចការទាំងនោះ បានត្រឹមត្រូវតាមច្បាប់ លិខិតបទដ្ឋាន​គតិយុត្ដនានា និងការសម្រេចរបស់ក្រុមប្រឹក្សាខេត្ត
 គណៈអភិបាលខេត្ត ត្រូវធ្វើសេចក្ដីរាយការណ៍ជូនក្រុមប្រឹក្សាខេត្ត​របស់ខ្លួនរៀងរាល់កិច្ចប្រជុំសាមញ្ញ ឬវិសាមញ្ញរបស់ក្រុមប្រឹក្សា​ខេត្ត។ គណៈអភិបាលខេត្ត ត្រូវមានគណនេយ្យភាពចំពោះក្រុមប្រឹក្សា​ខេត្ត​របស់ខ្លួនអំពីការអនុវត្ដសេចក្ដីសម្រេចនានារបស់ក្រុមប្រឹក្សាខេត្ត និង​មានគណនេយ្យភាពចំពោះរាជរដ្ឋាភិបាលអំពីការអនុវត្ដតាមរដ្ឋធម្ម​នុញ្ញ ច្បាប់ ព្រះរាជក្រឹត្យ អនុក្រឹត្យ និងលិខិតបទដ្ឋាន​គតិយុត្ដ​នានា
 អភិបាលខេត្តដោយមាននាយករដ្ឋបាលសាលាខេត្តជាជំនួយការ​ ត្រូវ​ធ្វើសេចក្ដីរាយការណ៍អំពីសកម្មភាព និងលទ្ធផលនៃការអនុវត្ដ​តួនាទី​ជាតំណាងរាជរដ្ឋាភិបាល និងតំណាងក្រសួង ស្ថាប័ននានា ព្រមទាំង​ស្ថានភាពនៃការងារទាំងនោះក្នុងរបាយ ការណ៍ប្រចាំខែ ត្រីមាស ឆមាស និងប្រចាំឆ្នាំ ដើម្បីរាយការណ៍ជូនក្រុមប្រឹក្សាខេត្តរបស់ខ្លួន
 ក្នុងករណីមានបញ្ហាណាមួយ ដែលពាក់ព័ន្ធដល់ការអនុវត្ដតួនាទី​របស់​អភិបាលខេត្ត ក្នុងនាមជាតំណាងរាជរដ្ឋាភិបាល តំណាងក្រសួង ស្ថាប័នរបស់រាជរដ្ឋាភិបាល ហើយដែលមានការប៉ះពាល់ដល់​ផល​ប្រយោជន៍ស្របច្បាប់របស់ប្រជាពលរដ្ឋ ឬមានការទាមទារតវ៉ា​ពី​ប្រជាពលរដ្ឋ ក្រុមប្រឹក្សាខេត្តអាចតម្រូវឱ្យអភិបាលខេត្ត​ធ្វើសេចក្ដី​រាយការណ៍ជាពិសេសជូនកិច្ចប្រជុំក្រុមប្រឹក្សាខេត្តរបស់ខ្លួន
 ក្រុមប្រឹក្សាខេត្តអាចផ្ដល់អនុសាសន៍ និងការណែនាំដល់អភិបាល​ខេត្ត​អំពីការអនុវត្ដតួនាទីខាងលើនេះ ដើម្បីឆ្លើយតបតម្រូវការជា​អាទិភាព និងបញ្ហាប្រឈមនានារបស់មូលដ្ឋាន។ អភិបាលខេត្តត្រូវទទួលយក​អនុសាសន៍ និងការណែនាំពីក្រុមប្រឹក្សាខេត្តរបស់ខ្លួន ដើម្បីធ្វើការ​ណែនាំ សម្របសម្រួល និងតម្រង់ទិសដល់មន្ទីរ អង្គភាព និង​ទីភ្នាក់​ងារ​នានារបស់ក្រសួង ស្ថាប័នដែលប្រចាំនៅខេត្ត ក្នុងការឆ្លើយតប​តម្រូវការទាំងនោះ ហើយត្រូវរាយការណ៍ជូនក្រុមប្រឹក្សាខេត្តវិញ។